Marcel Hicter

Marcel Hicter a skepyî a Henefe li 12 di djanvî 1918 et mori a Moumåle li 17 d' avri 1979.

C' esteut on sicrijheu e walon et on politikî. 


Di s' mestî, prof di latén-grek, i redjårbêye voltî les belès letes grekes eyet latenes e walon: come dins les ramexhnêyes d' arimés "Vî fré" (1939) et "Gentils galants de France" (1956). Eto divins l' pîce di teyåte "L' acopleuse", amontêye pol prumî côp e 1964.

E prôze, on cnoxhe "Li pont al moite aiwe, li spoule d' on ptit hamtea, seur ene pitite miete li paskeye di si prôpe vicåreye. Il a stî eplaidî dins on gros spès live a s' no dins l' coleccion des "Cahiers JEB" e 1983.

Marcel Hicter sicrijha po cmincî e walon lidjwès "L' acopleuse", "Vî fré", mins s' aveut håsse di foirdjî eto e si walon coinrece "Gentils galants de France", "Contes hesbignons" (eplaidî e 1999, après si moirt). 

Nén sbarant k' il åye sitî onk des prumîs a tuzer a on rfondou walon, mins s' n' a-t i måy metou si idêye sol mestî. 

Il a stî rprins dins l' antolodjeye «Scrire». Il a yeu droet eto a on livret del coleccion Memwere walone di l' SLLW.

Come politikî, il a stî mayeur di Moumåle 1957 a 1962. L' Aisse del Tuzance di ç' viyaedje la poite si no, ey eto li bati do viyaedje.

 Difoûtrinne hårdêye 
 Si pådje so l' Aberteke

Hicter